Eveo

‍Eveo on joulukuussa 2022 toimintansa aloittanut kaupallinen televisiokanava. Täysin uudistettuna kanava aloitti 1.1.2024. Nyt kanava näkyy kaikissa muilla jakelutavoilla kuin antenniverkossa.
Historia.
Joulukuu 2022 – kesäkuu 2023.
Kanava oli joulukuusta 2022 kesäkuuhun 2023 nimellä TapahtumaTV Eveo. Ohjelmat keskittyivät ensisijaisesti tapahtumiin ja niihin liittyviin ennakko- ja teemaohjelmiin, -ohjelmasarjoihin sekä koostelähetyksiin tapahtumien kohokohdista. Ohjelmat lähetettiin television kanavapaikalla 17 pääsääntöisesti viikonloppuisin.
Kanavan perusti Helsingin Vallilassa toimiva, musiikin verkkokoulutuksesta tunnettu Rockway Oy, joka koronavuosina toteutti Keikalla-palvelussaan tapahtumien suoratoistolähetyksiä. Samaa kevyttä tuotantotapaa se pyrkii nyt soveltamaan Eveo-kanavallaan. Aluksi ohjelmaa lähetetään vain määräaikaisen toimiluvan sallimat 12 tuntia viikossa painottuen viikonloppuihin. Rockway on hankkinut oikeudet Seinäjoen Tangomarkkinoiden televisiointeihin Alfa-tv:ltä, joka lopetti toimintansa marraskuussa 2022, kolmisen viikkoa ennen kuin Eveo aloitti lähetykset.
"Helsingin Sanomien" Tero Kartastenpää luonnehti Eveon konseptia ”valtakunnalliseksi paikallistelevisioksi” ja pani merkille joulupäivänä 2022 lähetetyn, Sasu Laukkosen ja Alessandro Karttusen juontaman "Menumestarit"-ohjelman perustuneen runsaaseen tuotesijoitteluun. Muita alkuvaiheen ohjelmia Eveolla ovat Pasi Kostiaisen kevyen musiikin veteraanien haastattelusarja "Starat", kooste Tampereella pidetystä Auto- ja liikennegaalasta sekä kansanmusiikkiesitykset ja Jari Sillanpään joululaulut. Eveon aikeissa on myös lähettää liike-elämän tapahtumista, kuten Yrittäjäfoorumista ja Business Fight Helsingistä. Muita vuodeksi 2023 luvattuja ohjelmia ovat "Iskelmämestari"-laulukilpailu, "Laulutehdas" ja "Maailman onnellisin kansa". Kanava aikoo jatkaa myös Alfa-tv:ltä tuttuja frisbeegolf-kisalähetyksiä.
Kesäkuu 2023 – marraskuu 2023.
Kanava pudotti TapahtumaTV-etuliitteen pois nimestään ja otti nimekseen Eveo.
Kanava lähetti 7. kesäkuuta 2023 alkaen sekä Digitan antenniverkossa kanavanippu E:ssä että kaapeliverkossa ohjelmaa. Ohjelmistossa mm. Tangomarkkinat, Iskelmäviikko ja Miss Suomi.
Syyskuusta 2023 alkaen kanava näkyi pääosin vain DNA:n, Elisan, Telian ja Ålcomin kaapelitelevisioverkossa.
Marraskuu 2023 – huhtikuu 2025.
Eveo tv-kanava brändeineen siirtyi 17. marraskuuta 2023 yrityskaupan myötä Eveo Oy -nimiselle uudelle yritykselle. Eveo Oy on täysin yksityisessä suomalaisessa omistuksessa ja sen takana kolme suomalaista tv-alan ammattilaista. Näillä kolmella on yhteensä 95 prosentin omistus. Vähemmistöosakkaana on kanavan edellinen omistaja. Koko tv-kanavaa pyöritetään täysin poikkeuksellisesti vain 5 hengen tiiminä.
Kanavalla ei ole mitään tekemistä aiemmin Suomessa toimineiden kanavien kanssa. Kanava on täysin riippumaton, itsenäinen ja yksityisessä suomalaisessa omistuksessa.
Täysin uudistettuna Eveo aloitti maanantaina 1. tammikuuta 2024. Se kertoi olevansa ”uusi kotimainen, itsenäinen, valtakunnallinen ja vapaasti katsottava tv-kanava”. 
Eveo siirtyi kanavanipusta E kanavanippuun C tammikuussa 2024.
Kesästä 2024 maaliskuun loppuun 2025 asti Eveo näytti pornoa viikonloppuöisin klo 00–02.
Kanava oli katsottavissa tammikuusta 2024 aina 6. huhtikuuta 2025 asti joka päivä sekä antennitalouksissa että kaapelitalouksissa
Huhtikuu 2025 -.
Eveo siirtyi maanantaista 7. huhtikuuta katsottavaksi kaapeli-, iptv-, valokuitukotitalouksiin. Kanavan tekninen kokonaistavoittavuus: 77% suomalaista tv-kotitalouksista. Samalla kanavan ohjelma tarjonta monipuolistui ja laajeni. Kanavalle tuli mm. elokuvia, lisää kotimaisia sarjoja. Aikuisviihde poistui täysin kanavalta. Kanava näkyy joka päivä aamusta yöhön.
Kanavan kohderyhmät (1.1.2024 alkaen).
Kanavalla on vain yksi pääkohderyhmä, yli 45-vuotiaat suomalaiset. Tämä kohderyhmä määrittelee sekä ohjelmahankinnat että tavoitteen ketä halutaan katsojiksi. Eveon mukaan vastaavanlaista kanavaa ei ole koko Pohjois-Euroopassa.
Kaikki ohjelmat ovat kotimaisten pientuottajien suunnittelemia ja tekemiä ohjelmia. Kanavan sarjoista mikään ei pohjaudu kansalliseen tai kansainväliseen ohjelmaformaattin.
Eveo haluaa tarjota tälle kotimaisille katsojakohderyhmälle uuden tavan nauttia uudenlaisista ohjelmista uusilla kohderyhmää puhuttelevilla tähdillä. Lisäksi kanava haluaa tarjota pienille ja keskisuurille tv-tuotantotahoille töitä tarjoamalle heille selkeän uuden alustan päästä parrasvaloihin.
Kanava tekee säännöllisesti katsojistaan profiilitutkimuksia. Vuoden 2025 loppuun mennessä kanavan katsojaprofiilitutkimuksia on tehty yhteensä seitsemän. Vuodesta 2026 eteenpäin tehdään vähintään neljän tutkimusta. Profiilitutkimukset kanavalle tekee kotimainen tutkimusyhtiö Bondata Oy
Tutkimuksen lähde: Bondata Oy, Eveo tv-kanava profiilitutkimus 10 / 2025. n: 756 
Ohjelma-ajat.
Eveo näkyy joka päivä klo 6.30 - 03.00 välisenä kaikissa kaapeli-, iptv-, valokuitukotitalouksissa kautta maan. 
Kanavalta tulee joka viikko yli 140 tuntia ohjelmaa.